Document ID: 32003R2319

32003R2319
L 345/17
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2319/2003 НА СЪВЕТА
от 17 декември 2003 година
за изменение на Регламент (ЕИО) № 2075/92 относно общата организация на пазара на суров тютюн
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 37 от него,
като взе предвид предложението на Комисията,
като взе предвид становището на Европейския парламент (1),
като взе предвид становището на Икономическия и социален комитет (2),
като взе предвид становището на Комитета на регионите
като има предвид, че:
(1)
съгласно член 13, параграф 1 от Регламент (ЕИО) № 2075/92 (3) тютюневия фонд в Общността се финансира чрез отчисления съответно на 2 % и 3 % от премиите за реколтите от 2002 г. и 2003 г.
(2)
В момента се подготвя реформата на общата организация на пазара на суров тютюн, която засяга и тютюневия фонд на Европейската общност. Новото законодателство няма да започне да се прилага преди 2005 г. Поради това е необходимо да се определи процентът на отчисление за 2004 г. и в контекста на преходния период да се запази равнището му от 2003 г.
(3)
Съгласно заключенията от доклада за тютюневия фонд на Общността, представен от Комисията на Съвета съгласно член 13, параграф 1 от Регламент (ЕИО) № 2075/92, отчислението от 3 % позволява задоволително да се гарантират перспективите за използване на фонда.
(4)
Необходимо е съответно да се измени Регламент (ЕИО) № 2075/92.
ПРИЕ НАСТОЯЩИЯ РЕГЛАМЕНТ:
Член 1
Член 13, параграф 1 от Регламент (ЕИО) № 2075/92 се заменя със следния текст:
„1. Създава се тютюнев фонда на Общността (по-долу „Фонда“) финансиран с отчисления, равни на:
-
2 % от премията за реколтата от 2002 г.
-
3 % от премията за реколтите за 2003 г. и 2004 г.“
Член 2
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 17 декември 2003 година.

Labels: 17
6